recursal/SuperWikiNEXT-32B huggingface dataset:
Ο **Περικλής Κρητικός**, (Πάτρα ? - Πάτρα 1955), ήταν Έλληνας βιομήχανος πολιτικός, βουλευτής και υπουργός. Ήταν γόνος οικογένειας των Πατρών. Ο πατέρας του Χαράλαμπος ήταν ο πρώτος από την οικογένεια που ασχολήθηκε με το εμπόριο.

Τα νεανικά του χρόνια και ο αθλητισμός
--------------------------------------

Από μικρή ηλικία ο Κρητικός έγινε μέλος του Παναχαϊκού Γ.Σ. ήταν μάλιστα από τους πρώτους αθλητές του αναφέρεται στους εταίρους του συλλόγου το 1892, εταίροι ήταν τα μέλη κάτω από 18 ετών. Στους πρώτους εσωτερικούς αγώνες του Παναχαϊκού το 1892 ήταν πρώτος σε αγώνα δρόμου, δεν διασώθηκε η απόσταση, στον προκριματικό ήταν επίσης πρώτος, είχε πάρει μέρος και στην *αναρρίχηση επί κάλω*. Στους Β' ετήσιους εσωτερικούς αγώνες του Παναχαϊκού το 1893 πήρε μέρος χωρίς να κατακτήσει κάποιο από τα αθλοθετημένα έπαθλα.

Το 1893 ο Παναχαϊκός δημιούργησε και μουσική μπάντα ο Κρητικός αναφέρεται στους μουσικούς της.

Οι επιχειρηματικές του δραστηριότητες
-------------------------------------

Το 1916 μετά τον θάνατο του πατέρα του Χαράλαμπου ανέλαβε την οικογενειακή βιοτεχνία κατασκευής κεφαλομαντήλων. Ο Περικλής Κρητικός επέκτεινε τη βιοτεχνία του πατέρα του και δημιούργησε εργοστάσιο κατασκευής νημάτων που έγινε ανώνυμος εταιρία το 1929 και λειτούργησε συνεχώς έως το 2000 που έκλεισε. Στην συνέχεια η εταιρεία επεκτείνεται και στον κλάδο των ξενοδοχειακών επιχειρήσεων με την αγορά και λειτουργία του ξενοδοχείου *"Majestik"* στο κέντρο της πόλης που το κτίριο διασώζεται ακόμα και σήμερα. Το 1952 επέκτεινε την εταιρεία σε παρασκευή συναφών προϊόντων με τα νήματα και την κατασκευή νέου εργοστασίου.

Το 1921 είχε αγοράσει το θερινό θέατρο "Παράδεισος" στο κέντρο, σήμερα, της πόλης που στην θέση του κατασκεύασε τον κινηματογράφο-θέατρο "Πάνθεον" όπου καταστράφηκε το 1940 σε βομβαρδισμό και ανακατασκευάστηκε από τον Κρητικό για να του δοθεί η σημερινή του μορφή .

Ο Περικλής Κρητικός είχε βοηθήσει οικονομικά στην αποπεράτωση του στρατιωτικού νοσοκομείου, στην δωρεά οίκου τυφλού, κι άλλα.

Πολιτική
--------

Ο Κρητικός ασχολήθηκε με την πολιτική. Στην κυβέρνηση του Μεταξά το 1936 ήταν Υπουργός πρόνοιας από το 1936 ως το 1938 και υφυπουργός Αγορανομίας το 1937-1938 (15/5/1937-12/12/1938)

Παραπομπές
----------

1. 1 2 3 4  Νίκος Ε. Πολίτης, *Ο Πατραϊκός Αθλητισμός*, Τόμος Α', *Η πρώτη δεκαετία: 1891-1900*, Αχαϊκές εκδόσεις, Πάτρα 1994, ISBN 960-7164-93-X
2. ↑  Patras Stivos, "Οι πρώτοι αγώνες στην Πάτρα"" Αρχειοθετήθηκε 2012-06-15 στο Wayback Machine.
3. 1 2 3 4 5 6 7  Νικόλαος Σαραφόπουλος, *Ιστορικό Λεύκωμα Αχαϊκής Βιομηχανίας 1825-1975*, Έκδοση Επιστημονικού Πάρκου Πατρών, ISBN 978-960-85817-3-9
4. ↑  Metaxas Project, Οι Υπουργοί της δικτατορίας Μεταξά
Ο **Νικολά Σωβέν** (Γαλλικά: Nicolas Chauvin) (πιθανόν γεννημένος στο Rochefort της Γαλλίας, περ. 1790) ήταν μια ημι-μυθική φιγούρα στρατιώτη και πατριώτη που υπηρέτησε στον Πρώτο Στρατό της Γαλλικής Δημοκρατίας και επακόλουθα στον Μεγάλο Στρατό (*La Grande Armée*) του Ναπολέοντα Α΄ Βοναπάρτη. Από το όνομά του προέρχεται ο όρος σωβινισμός. 

Ο Σωβέν στρατολογήθηκε στην ηλικία των 18, και υπηρέτησε καλά και με τιμή. Ήταν γνωστό πως είχε τραυματιστεί 17 φορές στην υπηρεσία του έθνους, γεγονός που οδήγησε στην σοβαρή παραμόρφωσή του και στον ακρωτηριασμό του. Για την πίστη του και την αφοσίωσή του, ο ίδιος ο Ναπολέοντας του προσέφερε το *Ξίφος της Τιμής* και επίδομα 200 φράγκων. 

Το διακεκριμένο πρακτικό της υπηρεσίας του Σωβέν και η αγάπη και αφοσίωσή του για τον Ναπολέοντα, που διήρκεσαν παρά το τίμημα που πρόθυμα πλήρωσε, του απέφεραν μόνο περίγελο και γελοιοποίηση στην μετα-Ναπολεόντεια Γαλλία. Το έθνος είχε χάσει τον πρότερο ιδεαλισμό του, και ο παθιασμένος εθνικισμός είχε μειωθεί. Διακωμωδήθηκε σε διάφορα θεατρικά έργα που δημιουργήθηκαν για την αυθεντική Βοντβίλ (*Vaudeville*), συμπεριλαμβανομένου του *La Cocarde Tricolore* (*Η Τρίχρωμη Κοκάρδα*) (1831). 

Μέσω των έργων στα οποία ο Σωβέν έγινε χαρακτήρας, επινοήθηκε ο όρος «σωβινισμός» ως περιγραφικός της υπερβολικής εθνικιστικής ζέσης. 

Καθώς η ιστορική μορφή έγινε δραματική μορφή, της αποδόθηκαν πράξεις και γνωρίσματα που ήταν κατά πολύ ανακριβή. Μία παράσταση έλεγε πως γεννήθηκε στις 4 Ιουλίου του 1776 και εισήλθε στον Επαναστατικό Στρατό ως στρατολογημένος κατά τη διάρκεια του Βασιλείου του Τρόμου. Οι ψευδείς αυτές πληροφορίες διαδόθηκαν από κάποιους ιστορικούς μέσω της χρήσης αυτών των μυθοπλασιών ως δευτερεύουσες πηγές. Οι πιο κριτικοί σύγχρονοι ιστορικοί έχουν καταρρίψει αυτούς τους μύθους, αφήνοντας μια καλύτερη εικόνα του ανθρώπου ως πατριώτη.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 37721096
* GND: 119189445
* SUDOC: 032221568

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
 |

 |
Αυτό το λήμμα αφορά Τεκτονικό Σώμα.  Για ιστορικό Τάγμα, δείτε: Ιππότες του Ναού.  

| Τμήμα μιας σειράς λημμάτων Ναΐτες Ιππότες |
| --- |
|  |
| Κύρια λήμματα
* Τάγμα του Ναού
* Μεγάλοι Μάγιστροι των Ιπποτών του Ναού
 |
| Σχετικά λήμματα
* Στρατιωτικό τάγμα
* Ναΐτες Ιππότες (Ελευθεροτεκτονισμός)
 |
| * π
* σ
* ε
 |

|  |
| --- |
| Τμήμα μιας σειράς λημμάτων σχετικών με τον |
| Ελευθεροτεκτονισμό |
|  |
| Κεντρικά λήμματα
* Ελευθεροτεκτονισμός
* Μεγάλη Στοά
* Εθνική Μεγάλη Στοά της Ελλάδος
 |
| Τεκτονικά σώματα
* Τύπος της Υόρκης
* Ναΐτες Ιππότες
* Σκωτικός Τύπος
 |
| Άλλα σχετικά λήμματα
* Γνώμων και Διαβήτης
* Χιράμ-αβίβ
* Ναός του Σολομώντα
 |
| * π
* σ
* ε
 |

Σύμβολο του Τεκτονικού Τάγματος των Ναϊτών Ιπποτών
Οι **Ναΐτες Ιππότες** είναι ένα διεθνές Τεκτονικό Τάγμα επηρεασμένο από το ιστορικό Τάγμα των Ιπποτών του Ναού και στενά συνδεδεμένο με τον Ελευθεροτεκτονισμό.

Ο πλήρης τίτλος του Τάγματος είναι **Τα Ενωμένα Θρησκευτικά, Στρατιωτικά και Τεκτονικά Τάγματα του Ναού και του Αγ. Ιωάννη της Ιερουσαλήμ, της Παλαιστίνης, της Ρόδου και της Μάλτας**.

Ιστορικά
--------

Στα μέσα του 17ου αιώνα Ελευθεροτέκτονες άρχισαν να ενσωματώνουν σύμβολα και παραδόσεις του μεσαιωνικού τάγματος των *Ιπποτών του Ναού*.
Το πρωτότυπο μεσαιωνικό Τάγμα των Ιπποτών του Ναού ιδρύθηκε μετά την Πρώτη Σταυροφορία, και υπήρχε περίπου από το 1118 έως το 1312. Δεν υπάρχουν γνωστά ιστορικά τεκμήρια που να συνδέουν τους Ιππότες του Ναού του μεσαίωνα και τον *Τεκτονικό* *Ναϊτισμό*. Τα δύο τάγματα διαφέρουν ως προς τη δραστηριότητά τους, αλλά έχουν κάποια κοινά ιδεολογικά σημεία και σύμβολα.

Περιγραφή
---------

Οι Ναΐτες Ιππότες συναντώνται σε ειδικά διαμορφωμένους χώρους που ονομάζουν «Διοικητήρια». Μέλος των Ναϊτών μπορεί να γίνει κάθε Διδάσκαλος Ελευθεροτέκτονας Χριστιανικής Πίστεως (σε κάποιες επικράτειες μέλη μπορούν να γίνουν και Διδάσκαλοι Ελευθεροτέκτονες που δεν είναι Χριστιανοί, αρκεί να ορκιστούν ότι θα υπερασπιστούν την Χριστιανική Πίστη), αφού έχει ήδη τιμηθεί με τον βαθμό της «Βασιλικής Αψίδας». Σε κάποιες επικράτειες απαιτείται ο Διδάσκαλος Ελευθεροτέκτονας να συμμετέχει σε κάποιο «Κρυπτικό Τεκτονικό Συμβούλιο», ενώ σε άλλες είναι προαιρετικό.

Όπως σε όλες τις Τεκτονικές οργανώσεις, για να γίνει κάποιος μέλος του Τάγματος πρέπει να έχει υγιείς ηθικές αξίες, η φήμη του να είναι υποδειγματική και να πιστεύει στο *Υπέρτατο Ον*.

Παραπομπές
----------

1. ↑  Knights Templar FAQ/INFO Αρχειοθετήθηκε 2011-08-15 στο Wayback Machine. Accessed 14 August 2007
2. ↑  Knights Templar FAQ/INFO Αρχειοθετήθηκε 2011-08-15 στο Wayback Machine. Accessed 14 August 2007

Εξωτερικοί Σύνδεσμοι
--------------------

* DeMolay International
* Grand Encampment of Knights Templar of the United States of America
* Sovereign Great Priory of the Knights Templar of Canada
* Grand Commandery Knights Templar of the State of Missouri
* Grand Commandery Knights Templar of the State of New York
* Knights Templar Eye Foundation
* Order of the Temple - Great Priory of Scotland
* The Web of Hiram Αρχειοθετήθηκε 2007-10-30 στο Wayback Machine. Section on The Royal Exalted Religious and Military Order of Masonic Knights Templar of England and Wales at Bradford University
Ο **Ντιεπόλτ/Θεοβάλδος Α΄**, τσεχ. Děpolt, λατιν. Theobald (απεβ. Αύγουστος 1167) από τον Οίκο της Βαρκελώνης ήταν αντιβασιλιάς της Βοημίας από το 1147.

Βιογραφία
---------

Ήταν ο δευτερότοκος γιος τού Βλαδισλάου Α΄ της Βοημίας και της Ριχέτσας, κόρης τού Ερρίκου Α΄ κόμη τού Μπεργκ.

Το 1145 ακολούθησε τους άλλους δούκες Κορράδο Β΄, Βρατίσλαο Β΄ τού Μπρνό και Όττο Γ΄ τού Ολομόουτς, όπου επιτέθηκαν στον Γίνντριχ Ζντικ επίσκοπο τού Ολομόουτς και τον έπαυσαν από την επισκοπή. Γι' αυτό ο Ντιεπόλντ αφορίστηκε· για εξιλέωση πήγε σε προσκύνημα στη Ρώμη.

Το 1147, ενώ ο πρεσβύτερος αδελφός του Βλαδίσλαος Β΄ της Βοημίας ακολούθησε τη Β΄ Σταυροφορία και έφθασε ως την Κωνσταντινούπολη, ο Νιεπόλντ κυβέρνησε τη Βοημία. Εξουσίασε με σιδηρά πυγμή και όταν ο εξάδελφός του Σομπιέσλαφ Β΄ προσπάθησε να καταλάβει την εξουσία, τον συνέλαβε.

Έκανε γάμο με την κόρη τού Αλβέρτου τού λεγομένου *η άρκτος* κόμη τού Άνχαλτ και τον ακολούθησε στις εκστρατείες του. Το 1158 πήγε με τον Φρειδερίκο Α΄ των Χοενστάουφεν της Γερμανίας στην Ιταλία και ήταν παρών στην πολιορκία τού Μιλάνου. Θα ήταν ο αρχηγός των αρκετών Βοημικών εκστρατειών, που ακολούθησαν στην Ιταλία. Το 1167 ήλθε μαζί του ο ανιψιός του Φρειδερίκος, όταν οδήγησε μία μεγάλη δύναμη εξ ονόματος τού Βλαδισλάου Β΄. Σε αυτήν πολλοί ευγενείς απεβίωσαν από λοιμό (πανώλη ή ελονοσία), όπως ο Ραϋνάλδος του Ντάσσελ αρχιεπίσκοπος της Κολωνίας, ο Γουέλφος Ζ΄ μάργραβος της Τοσκάνης και ο ίδιος ο Ντιέπολντ Α΄ μεταξύ αυτών.

Οικογένεια
----------

Νυμφεύτηκε το 1153 τη Γκέρτρουντε των Ασκάνια, κόρη τού Αλβέρτου μαργράβου τού Βρανδεμβούργου & δούκα της Σαξονίας και είχε τέκνα:

* Ντιεπόλντ/Θεοβάλδος Β΄ 1150-1190, ευγενής και Σταυροφόρος.
* Χέντβιχ.

Παραπομπές
----------

1. ↑  p11393.htm#i113924.
2. ↑  p902.htm#i9012.
3. ↑  p11393.htm#i113924. Ανακτήθηκε στις 7  Αυγούστου 2020.
4. 1 2 3 4  Darryl Roger Lundy: (Αγγλικά) *The Peerage*.

Πηγές
-----

* Wihoda, Martin (2015). Vladislaus Henry: The Formation of Moravian Identity. Brill.
Η **Ναβαρέζα** (*La Navarraise*) αποτελεί τίτλο όπερας σε δύο πράξεις σε ποίηση Ερρίκου Καίν, βασισμένη σε διήγημα του Κλαρετί και με μουσική του Μασνέ. Η Ναβαρέζα ανέβηκε πρώτη φορά στη σκηνή του Γκόβεντ Γκάρντεν στο Λονδίνο το 1894.

Υπόθεση έργου
-------------

Ο νεαρός Ζουάν Αρακουΐλ στον οποίο ο πλούσιος κτηματίας Τιμπούρτσιο αρνείται να προσφέρει την κόρη του, δέχεται αντί αμοιβής 2.000 ντούρος να φονεύσει τον επαναστάτη Τσουκαράγκα. Πράγματι ο Ζουάν φέρει σε πέρας την αποστολή - επιχείρηση αυτή με δόλο ρίχνοντας δηλητήριο σε πληγή του επαναστάτη που προηγουμένως τον είχε δεχθεί ως φίλο. Επανερχόμενος όμως ο Ζουάν ενώ λαμβάνει την αμοιβή καταδικάζεται σε θάνατο δια τουφεκισμού επειδή φόνευσε γενναίο εχθρό με δόλο όπου και εγκαταλείπεται από την ερωμένη του.

Παραπομπές
----------

1. 1 2 3  Franklin Mesa: «Opera» (Αγγλικά) McFarland & Company. Jefferson. 2007. σελ. 186. ISBN-13 978-0-7864-0959-4.
2. 1 2 3 4 5 6  Ανακτήθηκε στις 25  Απριλίου 2019.
3. 1 2 3 4 5 6 7 8 9  Ανακτήθηκε στις 9  Μαΐου 2019.

Εξωτερικοί σύνδεσμοι
--------------------

* Πολυμέσα σχετικά με το θέμα  La Navarraise στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 186517120
* LCCN: no98006947
* GND: 300553641
* BNF: cb13916042q (data)

 |

 |
Το **Μπλε Τζαμί** είναι τέμενος το οποίο βρίσκεται στο κέντρο της πόλης Μαζάρι Σαρίφ στο Αφγανιστάν.

Ο σουλτάνος Αχμάντ Σαντζάρ της δυναστείας των Σελτζούκων κατασκεύασε το πρώτο γνωστό τέμενος στην περιοχή. Καταστράφηκε ή καλύφθηκε από αναχώματα κατά την εισβολή του Τζένγκις Χαν περίπου το 1220. Τον 15ο αιώνα, ο σουλτάνος Χουσεΐν Μιρζά Μπαϊκαρά κατασκεύασε στην ίδια τοποθεσία το σημερινό τέμενος. Πρόκειται για το πλέον γνωστό αξιοθέατο της πόλης Μαζάρι Σαρίφ και θεωρείται πως το όνομα της προέρχεται από το τέμενος αυτό.

Ένα σχέδιο του χώρου από τη δεκαετία του 1910 δείχνει πως το παρελθόν υπήρχε μικρότερος περιτοιχισμένος περίβολος, ο οποίος κατεδαφίστηκε για την κατασκευή πάρκου, αν και οι πύλες παραμένουν μέχρι και σήμερα στις διόδους για το τέμενος.

Κατά τη διάρκεια των χρόνων προστέθηκαν αρκετοί τάφοι διαφόρων διαστάσεων για αρκετούς Αφγανούς πολιτικούς και θρησκευτικούς ηγέτες. Οι τάφοι αυτοί οδήγησαν στην περαιτέρω επέκταση του χώρου.

Σύμφωνα με έναν τοπικό μύθο στον χώρο έχει ταφεί ο Αλής που φέρεται να ήρθε με μια λευκή καμήλα για να σώσει τα λείψανα του από βεβήλωση από τους εχθρούς του. Ωστόσο οι περισσότεροι Μουσουλμάνοι θεωρούν πως ο Αλής τάφηκε στο Τζαμί Ιμάμ Αλί στο Νατζάφ του Ιράκ. 

Εναλλακτικά, η προσωπικότητα που ταφεί στον χώρο ίσως είναι προγενέστερη του Ισλάμ. Η ταυτοποίηση του τάφου με τον Αλή ίσως είναι ένας μύθος για να διασφαλιστεί ότι ο τάφος θα προστατευθεί και θα τιμηθεί από το Ισλάμ.

Φωτογραφίες
-----------

* Μουσουλμάνοι που προσεύχονται κατά τη διάρκεια του Ραμαζανιού του 2012Μουσουλμάνοι που προσεύχονται κατά τη διάρκεια του Ραμαζανιού του 2012
* Είσοδος σε ένα από τα κτίριαΕίσοδος σε ένα από τα κτίρια
* Το Τζαμί Σουλτάν ΑχμάντThe Sultan Ahmad MosqueΤο Τζαμί Σουλτάν ΑχμάντThe Sultan Ahmad Mosque
* Μακρινή άποψη του τεμένουςΜακρινή άποψη του τεμένους
* Κοντινή φωτογραφία του κτιρίουΚοντινή φωτογραφία του κτιρίου
* Ψηφιδωτά περσικού τύπουΨηφιδωτά περσικού τύπου

Παραπομπές
----------

1. 1 2  «Mazar-e Sharif, Afghanistan». ArchNet. Ανακτήθηκε στις 23 Οκτωβρίου 2018.
2. ↑  Glassé, C. (2003). *The New Encyclopedia of Islam*.

Εξωτερικοί σύνδεσμοι
--------------------

* Πολυμέσα σχετικά με το θέμα  Blue Mosque, Mazar-i-Sharif στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 92144782714685280517
* LCCN: n2015062949

 |

 |

Συντεταγμένες: 36°42′30″N 67°06′40″E﻿ / ﻿36.70833°N 67.11111°E﻿ / 36.70833; 67.11111
Dick Tracy**Ντικ Τρέισι** (**Dick Tracy**) είναι φανταστικός χαρακτήρας ενός αστυνομικού ντετέκτιβ, ο βασικός πρωταγωνιστής της ομώνυμης Αμερικανικής εικονογραφημένης σειράς (κόμικς), που δημιούργησε ο Chester Gould (1900 – 1985) το 1931. Ο Τρέισι είναι ένας σκληρός, όσο και ευρηματικός επιθεωρητής, που χρησιμοποιεί προηγμένες μεθόδους για την αντιμετώπιση των εγκληματιών. Η σειρά πραγματοποίησε την πρώτη της εμφάνιση στις 4 Οκτωβρίου 1931 στην εφημερίδα *Detroit Mirror*, μέσω του εκδοτικού οίκου Chicago Tribune New York News Syndicate. Ο Gould έγραφε το σενάριο και εικονογραφούσε την ιστορία, έως το 1977, όταν άλλοι καλλιτέχνες ανέλαβαν τη συνέχειά της, έως και σήμερα. Η σειρά είχε μεταφερθεί και στο ραδιόφωνο τις δεκαετίες του ’30 και ’40, με διάφορους ηθοποιούς φωνής να υποδύονται το βασικό ρόλο. Μεταφέρθηκε επίσης στο σινεμά (1990) με το Γουόρεν Μπίτι να ενσαρκώνει το ρόλο .

Παραπομπές
----------

1. ↑  Gustines, George Gene (23 Ιουνίου 2014). "Annie Missing? No Worries, Dick Tracy Is on the Case". The New York Times
2. ↑  "I Like 'Em Tough", Jim Doherty, 2009, Mystericale.com
3. ↑  John (7 Μαΐου 1998). On the Air: The Encyclopedia of Old-Time Radio. Google Books. Oxford Press. σ. 199. ISBN 9780199770786
4. ↑  Erbland, Kate (15 Ιουνίου 2015). "Dick Tracy Turns 25: Why Has Everyone Forgotten the Original Prestige Comic Book Movie?". Vanity Fair
Στρατιώτες αναπαύονται σε χωριό, 1640
Ο **Νικολάας φαν Άικ** (φλαμανδικά: **Nicolaas van Eyck I** ή **Nicolaas van Eijck (I)** (1617, Αμβέρσα – 1679, Αμβέρσα) ήταν Φλαμανδός ζωγράφος τοπίων, εφίππων, σκηνών μάχης και πορτρέτων.

Βιογραφία
---------

Γεννήθηκε στις 6 Φεβρουαρίου 1617 στην Αμβέρσα, όπου και διατέλεσε μαθητής του σημαντικού ζωγράφου ρωπογραφιών και ιστορικών θεμάτων Τέοντοορ Ρομπάουτς, υπό τον οποίο άρχισε να σπουδάζει το 1632. Ήταν λοχαγός της "schutterij" (σχούτεραϊ, πολιτοφυλακή) και πιθανόν αυτός να ήταν ο λόγος που ζωγράφιζε στρατιωτικές σκηνές. Ήταν φίλοι με τον ζωγράφο ανθέων Γιαν Φίλιπ φαν Τίλεν, με τον οποίο μαθήτευσαν μαζί στον Ρομπάουτς. Ο φαν Άικ έγινε νονός τουλάχιστον ενός από τα εννέα παιδιά του φαν Τίλεν.

Ήταν ο δάσκαλος του Πίτερ Χόφμαν. Οι γιοί του, Νικολάας ΙΙ και Γιαν Κάρελ φαν Άικ έγιναν επίσης ζωγράφοι. Ο Γιαν Κάρελ μαθήτευσε στον Εράσμους Κουελλίνους και πέρασε κάποιο χρονικό διάστημα στην Ιταλία.

Έργο
----

Σκηνή εξέγερσης
Είναι γνωστός για τα τοπία του με στρατιώτες και καβαλάρηδες. Ένας πίνακάς του που κινεί την περιέργεια είναι η *Σκηνή μιας εξέγερσης* (Hospitalfield Arts), που απεικονίζει εξέγερση σε κάποια πόλη. Δείχνει μια ομάδα ενόπλων που πυροβολούν το άοπλο, ατάραχο πλήθος. Το εμπρός τμήμα του πλήθους που δέχεται τα πυρά αποτελείται από τρεις άνδρες που έχουν την πλάτη τους γυρισμένη στους ενόπλους.

Ζωγράφισε επίσης ρωμπογραφίες εν είδει πορτρέτου, όπως το *Πορτρέτο άνδρα που πίνει* (πωλήθηκε σε δημοπρασία του οίκου Van Ham).

Δείτε επίσης
------------

* Κατάλογος Φλαμανδών ζωγράφων

Παραπομπές
----------

1. ↑  en.isabart.org/person/153975. Ανακτήθηκε στις 9  Οκτωβρίου 2017.
2. ↑  (Ολλανδικά) *RKDartists*. rkd.nl/explore/artists/26962. Ανακτήθηκε στις 23  Αυγούστου 2017.
3. ↑  «Nicolaas van Eyck». (Αγγλικά) *Union List of Artist Names*. 500010174.
4. ↑  «Le Dictionnaire des peintres belges du XIVe siècle à nos jours» (Γαλλικά) La Renaissance du livre. 1995. 5601. Ανακτήθηκε στις 9  Οκτωβρίου 2017. ISBN-13 978-2-8041-2012-2.
5. ↑  *The Fine Art Archive*. cs.isabart.org/person/153975. Ανακτήθηκε στις 1  Απριλίου 2021.
6. 1 2 3  Nicolaas van Eyck στο Ολλανδικό Ίδρυμα Ιστορίας της Τέχνης (Ολλανδικά)
7. ↑  Κορνέλις ντε Μπι, *Het Gulden Cabinet*, 1660, σελ. 388 (Ολλανδικά)
8. ↑  Jan Philip van Thielen στο Ολλανδικό Ίδρυμα Ιστορίας της Τέχνης (Ολλανδικά)
9. ↑  Jan Carel van Eyck at the Ολλανδικό Ίδρυμα Ιστορίας της Τέχνης (Ολλανδικά)
10. ↑  A Scene of Rebellion by Nicolaas van Eyck Αρχειοθετήθηκε 2015-09-24 στο Wayback Machine. at BBC your paintings
11. ↑  Nicolaas van Eyck (1617 Antwerpen - 1679 Antwerpen), *Porträt eines trinkenden Mannes* Αρχειοθετήθηκε 2016-11-07 στο Wayback Machine. at Van Ham (Γερμανικά)

Εξωτερικοί σύνδεσμοι
--------------------

* Πολυμέσα σχετικά με το θέμα  Nicolaas van Eyck στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 95743090
* BPN: 98371918
* ULAN: 500010174
* RKD: 26962

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |
Η Φρεγάτα Ναβαρίνο F-461
Η φρεγάτα **Ναβαρίνο ΙΙΙ** είναι μια από τις κύριες μονάδες επιφανείας του Ελληνικού Πολεμικού Ναυτικού, με το χαρακτηριστικό αριθμό F-461. Είναι φρεγάτα τύπου '**S'**, όμοια με τις φρεγάτες ‘Αιγαίον IV’ και ‘Αδρίας III’

Δράση
-----

Η φρεγάτα Ναβαρίνο ΙΙΙ, καθελκύστηκε στο Ναυπηγείο 'Koninlijke Maatschappij de Shelde' (Royal Shelde) στο Vlissingen της Ολλανδίας την 13η Ιουλίου 1978, σε εκτέλεση παραγγελίας του Βασιλικού Ναυτικού της χώρας. Εντάχθηκε στο Ολλανδικό Ναυτικό στις 24 Απριλίου 1980, με την ονομασία Van Kinsbergen f809). 

Όταν οι φρεγάτες τύπου S αποσύρθηκαν από το Ολλανδικό Ναυτικό, το Ελληνικό Πολεμικό Ναυτικό ενδιαφέρθηκε να τις αποκτήσει ώστε να αντικαταστήσει τον στόλο των αντιτορπιλικών του, λόγω της μεγάλης ηλικίας και των υψηλών αναγκών επάνδρωσης που είχαν τα τελευταία. Η ύψωση της ελληνικής σημαίας στη φρεγάτα πραγματοποιήθηκε στις 1 Μαρτίου 1995 στο Den Helder της Ολλανδίας. Το σκάφος κατέπλευσε στην Ελλάδα στις 15 Μαΐου 1995.

Χαρακτηριστικά
--------------

Όπως όλες οι φρεγάτες τύπου S, η φρεγάτα ΝΑΒΑΡΙΝΟ έχει ολικό μήκος 130μ. μέγιστο πλάτος 14,6 και μέγιστο βύθισμα 6μ. Με πλήρες φορτίο, το σκάφος έχει εκτόπισμα 3.600 τόνων. Την κίνηση εξασφαλίζουν 2 κινητήρες Rolls Royce OLYMPUS (56.800 HΡ) και δύο κινητήρες Rolls Royce TYNE 10, μέσω των οποίων επιτυγχάνεται μέγιστη ταχύτητα 30 κόμβων (αν και η συνήθης επιχειρησιακή ταχύτητα είναι 20 κόμβοι).

Στη φρεγάτα υπάρχει υποδομή για την ενδιαίτηση 198 ατόμων.

Η φρεγάτα ΝΑΒΑΡΙΝΟ δύναται να πλήξει εγγείς στόχους επιφανείας με το πυροβόλο 76 χιλιοστών (ΟΤΟ ΜΕLARA), και απομακρυσμένες μονάδες επιφανείας με κατευθυνόμενα βλήματα HARPOON (δύο συστοιχίες των τεσσάρων βλημάτων). Η αντιαεροπορική άμυνα της φρεγάτας εξασφαλίζεται με το σύστημα κατευθυνομένων βλημάτων SEA SPARROW. Επίσης η φρεγάτα είναι σε θέση να αναλάβει ανθυποβρυχιακές αποστολές χρησιμοποιώντας τορπίλες 324 χιλιοστών. Για την άμυνα του σκάφους, διατίθεται σύστημα ηλεκτρονικών αντίμετρων (SUPER R.B.O.C.) και πυροβόλο Phalanx Mk15 CIWS 20 χιλιοστών. Τέλος, το πλοίο δύναται να μεταφέρει δύο ελικόπτερα και να τα χρησιμοποιεί εναλλάξ ή ταυτόχρονα σε διάφορες αποστολές.

Βιβλιογραφία
------------

* Eric Wertheim, *The Naval Institute Guide to Combat Fleets of the World*, Naval Institute Press, 2007

Εξωτερικοί σύνδεσμοι
--------------------

* Η Φ/Γ Ναβαρίνον στην επίσημη ιστοσελίδα του Ελληνικού Πολεμικού Ναυτικού
* Τεχνικά χαρακτηριστικά του τύπου S, στην ιστοσελίδα των ναυπηγείων Royal Shelde (Αγγλικά)
Η **Ουέσκα** είναι μια επαρχία της βόρειας Ισπανίας, στην αυτόνομη κοινότητα της Αραγωνίας. Συνορεύει με τις επαρχίες Σαραγόσα και Λιέιδα, με την αυτόνομη κοινότητα της Ναβάρρας, όπως και με τη Γαλλία προς την οροσειρά των Πυρηναίων ορέων η οποία αποτελεί και το φυσικό σύνορο μεταξύ των δύο χωρών.

Η πρωτεύουσα της είναι η Ουέσκα ενώ άλλες πόλεις στην επαρχία της περιλαμβάνουν το Μονθόν, τη Χάκα, το Μπαρμπάστρο, το Σαμπινιάνιγο και τη Φράγα.

Γεωγραφία
---------

Η επαρχία της Ουέσκας περιλαμβάνει σημαντικό τμήμα των Ισπανικών Πυρηναίων ορέων όπως και αρκετές κοιλάδες και πεδιάδες. Αποτελεί δημοφιλή ορεινό τουριστικό προορισμό τόσο τους χειμερινούς μήνες λόγω των χιονοδρομικών κέντρων της περιοχής όπως είναι το Θερλέρ, το Φορμιγάλ, η Παντικόσα, το Κανταντσού και το Αστούν, αλλά και τους υπόλοιπους μήνες του χρόνου κυρίως λόγω του εθνικού πάρκου της κοιλάδας της Ορδέσα και του Μόντε Περδίδο, του Φυσικού Πάρκου των Δυτικών Κοιλάδων, του Φυσικού πάρκου της οροσειράς και των φαραγγιών της Γουάρα, των παραδοσιακών ορεινών οικισμών στα Πυρηναία όρη, αλλά και των φημισμένων οινοποιείων της περιοχής Σομοντάνο στους πρόποδες των Πυρηναίων. Η περιοχή περιλαμβάνει επίσης και πολλά ιστορικά τουριστικά αξιοθέατα όπως μεσαιωνικά κάστρα, μονές και εκκλησίες ρομανικής αρχιτεκτονικής από την εποχή του Βασιλείου της Αραγωνίας.

Ανθρωπογεωγραφία
----------------

Κατάλογος με τους 10 μεγαλύτερους δήμους της επαρχίας βάσει πληθυσμού σύμφωνα με την απογραφή του 2021: 

| Nº | Δήμος | Πληθυσμός |
| --- | --- | --- |
| 1 | Ουέσκα | 53.429 |
| 2 | Μονθόν | 17.362 |
| 3 | Μπαρμπάστρο | 17.146 |
| 4 | Φράγα | 15.250 |
| 5 | Χάκα | 13.344 |
| 6 | Μπινέφαρ | 9.888 |
| 7 | Σαμπινιάνιγο | 9.352 |
| 8 | Σαρινιένα | 4.173 |
| 9 | Ταμαρίτε | 3.449 |
| 10 | Γκράους | 3.434 |

Παραπομπές
----------

1. ↑  Εθνικό Ινστιτούτο Στατιστικών της Ισπανίας. www.ine.es/jaxi/Datos.htm?path=%2Ft20%2Fe245%2Fp08%2Fl0%2F&file=03002.px.
2. ↑  Εθνικό Ινστιτούτο Στατιστικών: Δημοτική απογραφή της Ισπανίας 2021.

Εξωτερικοί σύνδεσμοι
--------------------

* Πολυμέσα σχετικά με το θέμα  Province of Huesca στο Wikimedia Commons

  


|  |  |  |  |  |
| --- | --- | --- | --- | --- |
| 

| π • σ • ε
Επαρχίες της Αραγωνίας |
| --- |
|  |
| 
* Ουέσκα
* Τερουέλ
* Σαραγόσα
 | Σημαία της Αραγονίας |

 |

|  |  |  |  |
| --- | --- | --- | --- |
| 

| π • σ • ε
Επαρχίες της Ισπανίας |
| --- |
|  |
| 
* Άβιλα
* Α Κορούνια/Λα Κορούνια
* Άλαβα
* Aλικάντε
* Αλμερία
* Αλμπαθέτε
* Αστούριες
* Βαγιαδολίδ
* Βαλεαρίδες Νήσοι
* Βαλένθια
* Βαρκελώνη
* Βισκαϊκή
* Γκιπούθκοα
* Γουαδαλαχάρα
* Γρανάδα
* Ζιρόνα
* Θαμόρα
* Θέουτα
* Θιουδάδ Ρεάλ
* Κάθερες
* Κάδιθ
* Κανταβρία
* Καστεγιόν
* Κόρδοβα
* Κουένκα
* Λας Πάλμας
* Λεόν
* Λιέιδα
* Λούγο
* Mαδρίτη
* Μάλαγα
* Μελίγια
* Mούρθια
* Μπαδαχόθ
* Μπούργος
* Ναβάρρα
* Ουέλβα
* Ουέσκα
* Oρένσε / Ουρένσε
* Παλένθια
* Ποντεβέδρα
* Λα Ριόχα
* Σαλαμάνκα
* Σαραγόσα
* Σεγόβια
* Σεβίλλη
* Σόρια
* Ταρραγόνα
* Σάντα Κρουθ της Τενερίφης
* Tερουέλ
* Tολέδο
* Χαέν
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 157098826
* LCCN: n80001331
* GND: 4240018-1
* SUDOC: 028080440
* BNF: cb11934350t (data)

 |

 |
Συντεταγμένες: 31°44′N 2°48′W﻿ / ﻿31.733°N 2.800°W﻿ / 31.733; -2.800

Ο **Ουέντ Γκιρ** είναι διαλείπων ποταμός ή ουαντί που διασχίζει τις επαρχίες Ντράα-Ταφιλαλέτ και Οριεντάλ στο νοτιοανατολικό Μαρόκο και την επαρχία Μπεσάρ στη δυτική Αλγερία.

Διαδρομή
--------

Ο Ουέντ Γκιρ πηγάζει σε μεγάλο υψόμετρο στα όρη του Άτλαντα 22 χλμ. βορειοανατολικά της πόλης Γκουραμά, στη συνέχεια ρέει νότια προς το Μπουντενίμπ και στρέφεται ανατολικά, διασχίζοντας την επαρχία Οριεντάλ. Εκεί συμβάλει με τους Μπενί Γιαλ και Ουέντ Ζελμού και στρέφεται νότια στα σύνορα με την Αλγερία. Μετά την είσοδο στην Αλγερία, ο ποταμός εισέρχεται στο φράγμα Τζορφ Τορμπά, συνεχίζει μέσω των πόλεων Αμπαντλά και Ιγκλί, όπου συγχωνεύεται με τον Ουέντ Ζουζφανά για να σχηματίσει τον Ουέντ Σαουρά.

* Φράγμα Τζορφ ΤορμπάΦράγμα Τζορφ Τορμπά
* Κοιλάδα του ΓκιρΚοιλάδα του Γκιρ

Παραπομπές
----------

1. 1 2  Merzougui, Touhami. «L'eau dans l'oasis de Béni Abbés : un patrimoine essentiel (Vallée de la Saoura, Sud Ouest algérien)» (PDF). Nature Vivante. Αρχειοθετήθηκε από το πρωτότυπο (PDF) στις 4 Μαρτίου 2016. Ανακτήθηκε στις 25 Μαΐου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 315144957
* LCCN: sh94007078
* SUDOC: 18820654X

 |

 |
Συντεταγμένες: 30°29′11.000″N 2°18′18.000″W﻿ / ﻿30.48638889°N 2.30500000°W﻿ / 30.48638889; -2.30500000

Ο **Ουέντ Ζουζφανά** είναι διαλείπων ποταμός ή ουαντί, που διασχίζει την επαρχία Οριεντάλ στο νοτιοανατολικό Μαρόκο και την επαρχία Μπεσάρ στη νοτιοδυτική Αλγερία.

Διαδρομή
--------

Ο Ουέντ Ζουζφανά πηγάζει στα όρη του Άτλαντα βόρεια της πόλης Φιγκίγκ, ρέει νότια από το Φιγκίγκ και το Μπενί Ουνίφ, στη συνέχεια στρέφεται νοτιοδυτικά στο Ταγκίτ και τέλος στο Ιγκλί, όπου συμβάλει με τον Ουέντ Γκιρ για να σχηματίσει τον Ουέντ Σαουρά. Οι κάτοικοι του Φιγκίγκ καλλιεργούν χουρμαδιές, ενώ μερικές φορές ο ποταμός πλημμυρίζει.

Παραπομπές
----------

1. ↑  Rand McNally, *The New International Atlas*, 1993.
2. ↑  Defense Mapping Agency, 1981.
3. 1 2  Merzougui, Touhami. «L'eau dans l'oasis de Béni Abbés : un patrimoine essentiel (Vallée de la Saoura, Sud Ouest algérien)» (PDF). Nature Vivante. Αρχειοθετήθηκε από το πρωτότυπο (PDF) στις 4 Μαρτίου 2016. Ανακτήθηκε στις 25 Μαΐου 2020.
Τραγουδώντας εκστατικά ντικρ
Το **ντικρ** (στα αραβικά ذكر που προφέρεται **δικρ**) είναι τελετουργική προσευχή των ισλαμιστών μοναχών σούφι. Βασίζεται στην ευλαβική συνεχή επανάληψη (μνημόνευση) των 99 «Ωραιοτάτων ονομάτων του Θεού» ή ενός μόνο από αυτά. Σκοπός αυτού του είδους προσευχής είναι η «ένωση» με τον Αλλάχ.

Παραλλαγές
----------

Η προσευχή ντικρ διαφοροποιείται ανά αδελφότητα σούφι είτε ως προς το περιεχόμενο είτε στον τρόπο βίωσης. Για διευκόλυνση χρησιμοποιείται κομποσκοίνι με 99 κόμπους ή 33 που μετριέται τρεις φορές.

Παραπομπές
----------

1. 1 2 3  Αναστάσιος Γιαννουλάτος (2001). «Λατρευτική ζωή». *Θέματα Ιστορίας των Θρησκευμάτων - Ισλάμ - Θρησκειολογική επισκόπησις*. Αθήνα: ΠΟΡΕΥΘΕΝΤΕΣ. σελίδες 191–193.
2. ↑  «Ισλάμ - Ο μυστικισμός στο Ισλάμ (Σουφισμός)». *Χριστιανισμός και Θρησκεύματα Β`Γενικού Λυκείου* (PDF). ΟΕΔΒ. σελ. 251. [*νεκρός σύνδεσμος*]

Δείτε επίσης
------------

* Προσευχή
Η **Ομοσπονδία Ράγκμπι Νέας Ζηλανδίας** (αγγλικά: *New Zealand Rugby*, NZR) είναι ο επίσημος φορέας για το άθλημα του ράγκμπι γιούνιον στη Νέα Ζηλανδία. Ιδρύθηκε το 1892 με την ονομασία «Ομοσπονδία Ράγκμπι Γιούνιον Νέας Ζηλανδίας» (New Zealand Rugby Football Union, NZRFU). Το 1949 προσχώρησε στο Διεθνές Συμβούλιο Ράγκμπι, το οποίο σήμερα ονομάζεται Παγκόσμια Ομοσπονδία Ράγκμπι. Το 2013, πήρε την ονομασία «Ομοσπονδία Ράγκμπι Νέας Ζηλανδίας».

Προωθεί και οργανώνει το άθλημα, διευθύνει τις εθνικές ομάδες ράγκμπι γιούνιον ανδρών (All Blacks), γυναικών (Black Ferns) και νέων (New Zealand Under 20, Junior All Blacks), ράγκμπι σέβεν ανδρών (All Blacks Sevens) και γυναικών (New Zealand Women’s Sevens) της Νέας Ζηλανδίας και εκπαιδεύει παίκτες και προπονητές. Η NZR υποστηρίζει το κοινοτικό και επαρχιακό ράγκμπι, διοργανώνοντας εθνικούς αγώνες, όπως το Mitre 10 Cup, το Pink Batts Heartland Championship και το Επαρχιακό Πρωτάθλημα Γυναικών. Διοργανώνει επίσης το Investec Super Rugby και διαχειρίζεται δοκιμαστικούς αγώνες στη Νέα Ζηλανδία, συμπεριλαμβανομένου του Investec Rugby Championship.

Παραπομπές
----------

1. ↑  McKendry, Patrick (26 March 2013). «NZ rugby targets Auckland's Asian population». *The New Zealand Herald*. APNZ.. Ανακτήθηκε στις 15 July 2014.

Εξωτερικοί σύνδεσμοι
--------------------

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 137308752
* LCCN: n88070327
* NLA: 35384483

 |

 |
Ο **Πέτρος Ίτσκος** (Κατράνιτσα Κοζάνης 1755 - Βελιγράδι 1808) ήταν Έλληνας μεγαλέμπορος και διπλωμάτης του 19ου αιώνα.

Βιογραφικό
----------

Γεννήθηκε στην Κατράνιτσα (Πύργοι) Εορδαίας της Κοζάνης. Η οικογένειά του καθώς και η γενέτειρά του είχαν μεγάλη παράδοση στο εμπόριο. Μετανάστευσε στη Σμεντέρεβα Παλάνκα (βόρεια του Βελιγραδίου) και στη συνέχεια στο Σεμλίνο, όπου υπήρχε μεγάλη ελληνική παροικία. Σπούδασε νομικές επιστήμες. Απέκτησε περιουσία και αποτέλεσε σημαντικό παράγοντα της εκεί ελληνικής κοινότητας.

Στα μέσα της δεκαετίας του 1780 μετακόμισε στο Βελιγράδι. Εκεί, έγινε μέλος της τοπικής τεκτονικής στοάς. Λόγω της καλής γνώσης της ελληνικής, τουρκικής, σερβικής, αγγλικής, γαλλικής και ρωσικής, προσλήφθηκε ως δραγουμάνος του τοπικού Χατζή Μουσταφά πασά. Τότε, συνδέθηκε με τους τοπικούς Σέρβους προύχοντες που μάχονταν κατά των Γενίτσαρων. Στη συνέχεια προσλήφθηκε διερμηνέας στην Οθωμανική διπλωματική αποστολή στη Βιέννη (1797) και στο Βερολίνο (1799). Το 1802 επικράτησαν οι Γενίτσαροι στο Βελιγράδι και αναγκάστηκε να επιστρέψει στο Σεμλίνο, που βρίσκονταν τότε υπό τον έλεγχο της Αυστρουγγαρίας. Το 1804, κατά την Πρώτη Σερβική Επανάσταση, κλήθηκε από τον ηγέτη των επαναστατών, Καραγιώργη Πέτροβιτς να εκπροσωπεί τους Σέρβους στις διπλωματικές διαπραγματεύσεις. Το 1806 οι επαναστάτες τον έστειλαν στην Κωνσταντινούπολη προκειμένου να διαπραγματευτεί τους όρους της ειρήνης με τους Οθωμανούς. Στη διαπραγματευτική ομάδα συμπεριλαμβάνονταν και ένας άλλος Έλληνας, ο Ναούμ Καρνάρας από τη Μοσχόπολη, δεξί χέρι του Καραγιώργη. Με τη βοήθεια του πατριάρχη Καλλίνικου του Ε΄, ο Ίτσκος πέτυχε συμφωνία με όρους ευνοϊκούς για τους Σέρβους η οποία ονομάστηκε *«Ειρήνη του Ίτσκου»* και έδινε ουσιαστική αυτονομία στη Σερβία. Η επιστροφή του στο Βελιγράδι συνοδεύτηκε από την καταξίωσή του στο νέο σερβικό κράτος που προετοιμάζονταν και το 1807 διατέλεσε πρόεδρος του πρώτου σερβικού δικαστηρίου. Πέθανε το 1808 από δηλητηρίαση, πιθανόν από ρωσικό δάκτυλο.

Παραπομπές
----------

1. ↑  "Η Ελληνική Επανάσταση δρα και στο Δήμο Βερμίου", Παρθένα Τσοκτουρίδου)[*νεκρός σύνδεσμος*]
2. ↑  Βλαχόφωνη Ρωμιοσύνη, Company of Macedonian Studies, Nicolaos Mertzos, Thessaloniki 2011, p. 31
3. ↑  Οι Ελληνες πάροικοι του Σεμλίνου. 18ος-19ος αι.: διαμόρφωση της παροικίας, δημογραφικά στοιχεία, διοικητικό σύστημα, πνευματική και πολιτιστική δραστηριότητα, Ιωάννης Α. Παπαδριανός, Ίδρυμα Μελετών Χερσονήσου του Αίμου & Ινστιτούτο Βαλκανικών Σπουδών, Θεσσαλονίκη 1988
4. ↑  Leopold von Ranke, The history of Servia and the Servian revolution, Λονδίνο 1853, σελ. 109
5. ↑  Τσόροβιτς, Βλάντιμιρ (1997), *Istorija srpskog naroda*, Ars Libri, ανακτήθηκε στις December 07, 2012
6. ↑  Српска породична енциклопедија, Народна књига, Политика НМ, 2007, τόμος 11, σελ. 72, ISBN 978-86-331-2740-0

Εξωτερικοί σύνδεσμοι
--------------------

* Βαλκάνιος πραματευτής, ντοκιμαντέρ ΕΤ1
Το ***Μόντο*** είναι μια γαλλική δραματική ταινία που γυρίστηκε το 1995 σε σενάριο και σκηνοθεσία του Τόνι Γκάτλιφ. Η ταινία είναι βασισμένη στο ομώνυμο διήγημα του Ζαν Μαρί Γκιστάβ λε Κλεζιό  και έκανε το ντεμπούτο της στην Ιαπωνία το 1995, κατά τη διάρκεια του φεστιβάλ γαλλόφωνου κινηματογράφου Unifrance και στη Γαλλία στις 17 Απριλίου 1996.

Ιστορικό
--------

Το αστέρι της ταινίας, ο Ovidiu Balan, ήταν 11 ετών όταν γυρίστηκε η ταινία. Είναι ένας Ρουμάνος τσιγγάνος που τέθηκε υπό την προστασία του σκηνοθέτη με τη βοήθεια της γαλλικής κυβέρνησης.  Ο Γκάτλιφ δημιούργησε την ταινία με βάση το θέμα του «ανήσυχου και ελεύθερου» τσιγγάνου, σε αντίθεση με την έννοια των οικισμών που έχουν προταθεί στους τους πληθυσμούς των Σίντι και των Ρομά στην ΕΕ. Σε αντίθεση με παρόμοιες ταινίες με θέμα παιδιά του δρόμου, όπως οι Salaam Bombay ή *Πισότε,το χαμίνι του Σάο Πάολο*, αυτή η ταινία προοριζόταν για να γίνει ένα παραμύθι που αγγίζει τη ζωή περιθωριακών ανθρώπων σε μια κοινωνία γεμάτη προκαταλήψεις εναντίον των τσιγγάνων.

Περίληψη
--------

Η ταινία ακολουθεί ένα ορφανό αγόρι που επιβιώνει στη Νίκαια ως αποτέλεσμα της καλοσύνης των ξένων και της ευφυΐας του. Μια μέρα, ο Μόντο (Ovidiu Balan) εμφανίζεται στους δρόμους της Νίκαιας. Δεν έχει οικογένεια, δεν έχει περιουσία, δεν έχει σχολική εκπαίδευση, αλλά μοιράζεται ένα λαμπερό χαμόγελο και την καλή του διάθεση. Νιώθει καλύτερα στα πάρκα, στα χωράφια και στις ακτές, ενώ η φασαρία της πόλης φαίνεται να τον κατακλύζει. Έχει καλό ένστικτο επιβίωσης, αποφεύγει την αστυνομία και απειλεί διάφορους ενήλικες σε αναζήτηση οικογένειας.

Διανομή
-------

* Ovidiu Balan ως Μόντο
* Philippe Petit ως μάγος
* Pierrette Fesch ως Τι Σιν
* Τζέρι Σμιθ ως Ντάντι
* Schahla Aalam ως φίλος του μάγου
* Maurice Maurin ως ψαράς
* Catherine Brun ως σολίστ της εκκλησίας
* Ange Gobbi ως ταχυδρόμος
* Jean Ferrier ως αρχηγός της αστυνομίας
* Marcel Lemuet ως άνθρωπος των πουλιών
* Nadia Cutaia ως φουρνάρισσα
* Pierre Klouman ως άνθρωπος με ποπ κορν

Ανταπόκριση
-----------

Η προηγούμενη ταινία του Γκάτλιφ Latcho Drom παρουσίαζε ένα ρομαντικό πορτρέτο της μουσικής και της κουλτούρας των τσιγγάνων. Ο σκηνοθέτης μοιράζεται την ίδια ευαισθησία στο λυρικό *Mondo*, προβάλλοντας μια θλιβερή εικόνα του παγκόσμιου απόκληρου, των ανεπιθύμητων στοιχείων της Γαλλίας.  *Το Mondo* λέγεται ότι θυμίζει οπτικά μια από αυτές τις σπάνιες ημέρες, όταν ο κόσμος έλαμπε σαν να ήταν ολοκαίνουργιος, στους δρόμους και τις αποβάθρες της γαλλικής παράκτιας πόλης της Νίκαιας.

Παραπομπές
----------

1. 1 2  www.imdb.com/title/tt0117076/. Ανακτήθηκε στις 22  Ιουνίου 2016.
2. ↑  Stephen Holden (May 30, 1997). «'Gypsy Boy on the Run Sees Beauty in Every Raindrop'». *The New York Times*. .
3. ↑  Peter Stack (July 9, 1997). «Mondo a Wandering Wonder». *San Francisco Chronicle*. . [*νεκρός σύνδεσμος*]
4. ↑  Dave Kehr (May 30, 1997). «'He's France's Most Unwanted In Moving 'Mondo,' A Lost Gypsy Boy Finds Himself Cast Out'». *Daily News (New York)*. .
5. ↑  Lanie Goodman (June 28, 1997). «'A Reluctant Star Is Born in France'». *Los Angeles Times*. .

Εξωτερικοί σύνδεσμοι
--------------------

* *Mondo*   στην IMDb
**Μόνωση** ή **Απομόνωση** (γερμανικά: Isolierung‎) είναι ένας αμυντικός μηχανισμός στην ψυχαναλυτική θεωρία που προτάθηκε για πρώτη φορά από τον Σίγκμουντ Φρόυντ. Αν και σχετίζεται με την απώθηση, διαχωρίζεται σε κάποια σημεία. Χαρακτηρίζεται ως μια νοητική διεργασία που περιλαμβάνει τη δημιουργία ενός χάσματος μεταξύ μιας δυσάρεστης ή απειλητικής γνώσης, και άλλων σκέψεων ή συναισθημάτων. Ελαχιστοποιώντας τις συνδέσεις που σχετίζονται με άλλες σκέψεις, η απειλητική γνώση έρχεται στην θύμηση του ατόμου λιγότερο συχνά, και άρα είναι λιγότερο πιθανό να επηρεάσει την αυτοεκτίμησή του ή την αντίληψη για τον εαυτό του.  Ο Φρόιντ παρουσίασε την έννοια με το παράδειγμα ενός ατόμου που ξεκίνάει έναν ειρμό σκέψης και έπειτα σταματάει για λίγο προτού συνεχίσει σε ένα διαφορετικό θέμα. Η θεωρία του ισχυρίζεται ότι με την εισαγωγή ενός κενού διαστήματος το άτομο «άφηνε να γίνει κατανοητό συμβολικά ότι δεν θα επιτρέψει στις σκέψεις του σχετικά με αυτήν την εντύπωση ή δραστηριότητα να συσχετιστούν και να έρθουν σε επαφή με άλλες σκέψεις».  Ως άμυνα ενάντια σε επιβλαβείς σκέψεις, η απομόνωση αποτρέπει το άτομο από το να επιτρέπει σε αυτές τις γνώσεις να επανέρχονται και πιθανώς να βλάπτουν την αυτο-έννοια.

Παραπομπές
----------

1. ↑  Baumeister, Roy F.; Karen Dale; Kristin L. Sommer (1 December 1998). «Freudian Defense Mechanisms and Empirical Findings in Modern Social Psychology: Reaction Formation, Projection, Displacement, Undoing, Isolation, Sublimation, and Denial». *Journal of Personality* **66** (6): 1081–1124. doi:10.1111/1467-6494.00043. .
2. ↑  Freud, Sigmund (1961). *The standard edition of the complete works of Sigmund Freud (Vol. 20)*. London: Hogarth Press. σελίδες 77–178.
Η **Ντιλάρα Ακσουγιέκ** (*Dilara Aksüyek*, 24 Ιουλίου 1987) είναι Τουρκάλα ηθοποιός.

Γεννήθηκε στην Καρσιγιάκα. Σε ηλικία 7 ετών, μετακόμισε με την οικογένειά της στην Αδριανούπολη. Το 2007, μετακόμισε στην Κωνσταντινούπολη και σπούδασε θέατρο στο Κέντρο Τέχνης Müjdat Gezen.

Έκανε το τηλεοπτικό της ντεμπούτο το 2012 στη σειρά *Evlerden Biri.*

Το 2015, ενσάρκωσε την Μαχφιρουζέ Σουλτάν στο ιστορικό δράμα *Muhteşem Yüzyıl: Kösem*.

Παραπομπές
----------

1. ↑  (Τσεχικά) *Česko-Slovenská filmová databáze*. 2001. 416555.
2. ↑  «Dilara Aksüyek sevgilisiyle el ele görüntülendi». CNN Türk. 24 Οκτωβρίου 2018. Ανακτήθηκε στις 20 Αυγούστου 2020.

Εξωτερικοί σύνδεσμοι
--------------------

* Ντιλάρα Ακσουγιέκ στην IMDb
* Ντιλάρα Ακσουγιέκ στο Instagram
Ο **Μπας Ντοστ** (*Bas Dost*, 31 Μαΐου 1989) είναι Ολλανδός ποδοσφαιριστής, ο οποίος αγωνίζεται με την Κλαμπ Μπρυζ ως επιθετικός.

Ο Ντοστ ξεκίνησε την καριέρα του από την Έμμεν και στη συνέχεια αποκτήθηκε από την Έρακλες Αλμέλο και την Χερενφέιν. Τη σαιζόν 2011-12 ήταν πρώτος σκόρερ του ολλανδικού πρωταθλήματος, με 32 γκολ και 34 αγώνες, και αποκτήθηκε τότε από τη Βόλφσμπουργκ. Μετά από τέσσερα χρόνια στη Βόλφσμπουργκ, με την οποία κατέκτησε το κύπελλο Γερμανίας το 2015, αποκτήθηκε από τη Σπόρτιγκ Λισαβόνας για 10 εκατομμύρια ευρώ. Με τη Σπόρτιγκ αναδείχθηκε πρώτος σκόρερ του πρωταθλήματος, με 34 γκολ σε 31 αγώνες. Με τη Σπόρτιγκ κατέκτησε δύο φορές το Τάκα ντα Λίγκα και ένα κύπελλο Πορτογαλίας. Το 2019 αποκτήθηκε από την Άιντραχτ Φραγκφούρτης. Το 2021 αποκτήθηκε από την Κλαμπ Μπρυζ.

Ο Ντοστ αγωνίστηκε με την εθνική Ολλανδίας Κ-20 και Κ-21. Κλήθηκε στην εθνική αντρών για πρώτη φορά τον Αύγουστο του 2012, αλλά πραγματοποίησε το ντεμπούτο του τον Μάρτιο του 2015. Έχει πραγματοποιήσει 18 συμμετοχές και έχει σκοράρει μία φορά με το εθνόσημο. Αποσύρθηκε από την εθνική το 2018.

Παραπομπές
----------

1. ↑  (πολλαπλές γλώσσες) *Transfermarkt*. 56331. Ανακτήθηκε στις 9  Οκτωβρίου 2017.
2. ↑  «As» (Ισπανικά) Grupo PRISA. Μαδρίτη. dost/20436.
3. ↑  Scheele, Carsten. «Plattfuß trifft plötzlich». *Süddeutsche.de* (στα Γερμανικά). Ανακτήθηκε στις 8 Μαΐου 2020.
4. ↑  «Experienced goalscorer Bas Dost joins Eagles». *Eintracht Frankfurt* (στα Αγγλικά). 26 Αυγούστου 2019. Αρχειοθετήθηκε από το πρωτότυπο στις 26 Αυγούστου 2019. Ανακτήθηκε στις 8 Μαΐου 2020.
5. ↑  «Dost says 'no more' to international football». *ESPN.com* (στα Αγγλικά). 18 Απριλίου 2018. Ανακτήθηκε στις 8 Μαΐου 2020.
Συντεταγμένες: 50°3′17.44″N 19°53′33.76″E﻿ / ﻿50.0548444°N 19.8927111°E﻿ / 50.0548444; 19.8927111

Εσωτερικό του παρεκκλησιού
Το **Παρεκκλήσι της Οσίας Μπρονισουάβα** είναι νεογοτθικό ρωμαιοκαθολικό παρεκκλήσι στην Κρακοβία της Πολωνίας, το οποίο ανεγέρθηκε το 1856–61 μέσα στα τείχη μιας στρατιωτικής ακρόπολης που κατασκευάστηκε κατά τη διάρκεια του Αυστριακού Διαμελισμού της Πολωνίας από τη Μοναρχία των Αψβούργων. Το παρεκκλήσι προοριζόταν ως αντικατάσταση της πολωνικής εκκλησίας του 18ου αιώνα που κατεδαφίστηκε από τους Αυστριακούς το 1854 κατά την κατασκευή του οχυρού στην περιοχή Ζβιεζίνιετς (Zwierzyniec).

Η αυτοκρατορική ακρόπολη «Κοστσιούτσκο» περιέβαλε τον αρχαίο ταφικό τύμβο και το πολωνικό εθνικό μνημείο που ονομάζεται Λόφος του Κοστσιούσκο. Ο πραγματικός λόφος χρησιμοποιήθηκε ως σημείο παρατήρησης από τον στρατό. Το νέο παρεκκλήσι, βασισμένο σε σχέδιο του Φέλικς Κσιονζάρσκι, ήταν αποτέλεσμα των αποφασιστικών αιτημάτων για αντικατάσταση που έγιναν από την πολωνική επιτροπή για την κατασκευή του μνημείου του Ταντέους Κοστσιούσκο.

Ιστορικό
--------

Το παρεκκλήσι της Οσίας Μπρονισουάβα πήρε το όνομά του από τη Νορβερτίνη μοναχή του 13ου αιώνα, η οποία είχε φύγει από το μοναστήρι για να ζήσει τη ζωή ενός ερημίτη σε αυτό ακριβώς το μέρος. Η κατοικία της εξακολουθούσε να υπάρχει δίπλα στο λόφο (γνωστός ως Σικόρνικ) τον 19ο αιώνα, αν και ήταν ήδη στολισμένη από το ιερό που ανεγέρθηκε στις αρχές του 18ου αιώνα. Οι αδερφές Νοβερτίνες από το μοναστήρι του Ζβιεζίνιετς δώρησαν τους χώρους στους οποίους ανεγέρθηκε ο Λόφος και το παρεκκλήσι.

Παραπομπές
----------

1. ↑  Σχετικά με το Παρεκκλήσι της Οσίας Μπρονισουάβα στον επίσημο ιστότοπο της Κρακοβίας
2. ↑  Παρεκκλήσι της Οσίας Μπρονισουάβα στον ιστότοπο του Λόφου του Κοστσιούσκο.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Παρεκκλήσι της Οσίας Μπρονισουάβα** |
Σχήμα δοντιού, τα ούλα σημειώνονται με το νούμερο 4
Τα **ούλα** είναι βλεννογόνος ιστός ο οποίος περιβάλλει την άνω και κάτω γνάθο μέσα στο στόμα. Η υγεία των ούλων και οι ασθένειες που σχετίζονται με αυτές επηρεάζουν την γενικότερη υγεία του οργανισμού.

Το μικροσύστημα της κοιλότητας των ούλων, τροφοδοτούμενο από υπολείμματα τροφίμων και σάλιο, μπορεί να υποστηρίξει την ανάπτυξη πολλών μικροοργανισμών, ορισμένοι από τους οποίους μπορεί να είναι επιβλαβείς για την υγεία. Η ακατάλληλη ή ανεπαρκής στοματική υγιεινή μπορεί επομένως να οδηγήσει σε πολλές διαταραχές των ούλων και των περιοδοντικών περιοχών, συμπεριλαμβανομένης της ουλίτιδας ή της περιοδοντίτιδας, οι οποίες αποτελούν μείζονες αιτίες για βλάβες των δοντιών. Πρόσφατες μελέτες έχουν δείξει επίσης ότι τα αναβολικά στεροειδή συνδέονται στενά με τη διόγκωση των ούλων που απαιτούν ουλεκτομή για πολλές περιπτώσεις. Η υποχώρηση των ούλων είναι η μετακίνηση του περιθωρίου των ούλων μακριά από την επιφάνεια δαγκώματος. Μπορεί να υποδηλώνει μια υποκείμενη φλεγμονή όπως περιοδοντίτιδα ή πυόρροια, σχηματισμός τσέπης, ξηροστομία ή μηχανική (όπως βούρτσισμα), χημική ή χειρουργική μετατόπιση των περιθωριακών ούλων μακριά από το δόντι. Η υποχώρηση των ούλων, με τη σειρά της, μπορεί να εκθέσει τη βάση του δοντιού και να την αφήσει ευάλωτη στη δράση εξωτερικών ερεθισμάτων και μπορεί να προκαλέσει ευαισθησία στις ρίζες.

Αλλαγές στο χρώμα, ιδιαίτερα αυξημένη ερυθρότητα, μαζί με πρήξιμο και αυξημένη τάση για αιμορραγία, υποδηλώνουν μια φλεγμονή που πιθανώς οφείλεται στη συσσώρευση βακτηριακής πλάκας. Συνολικά, η κλινική εμφάνιση του ιστού αντικατοπτρίζει την υποκείμενη ιστολογία, τόσο στην υγεία όσο και στην ασθένεια. Όταν ο ιστός των ούλων δεν είναι υγιής, μπορεί να παρέχει πύλη για να προχωρήσει η περιοδοντική νόσος στον βαθύτερο περιοδοντικό ιστό, οδηγώντας σε φτωχή πρόγνωση για μακροχρόνια κατακράτηση των δοντιών. Τόσο ο τύπος της περιοδοντικής θεραπείας όσο και οι οδηγίες για την κατ 'οίκον φροντίδα που δίνονται σε ασθενείς από επαγγελματίες οδοντιάτρους και η αποκατάσταση βασίζονται στις κλινικές καταστάσεις του ιστού.

Παραπομπές
----------

1. ↑  Gum disease opens up the body to a host of infections April 6, 2016 Science News
2. ↑  Gingival Recession - Causes and treatment Αρχειοθετήθηκε 2010-09-17 στο Wayback Machine. JADA, Vol 138.. Oct 2007. American Dental Association
3. 1 2 3  mexicodentaldirectory.com > dental sensitivity Αρχειοθετήθηκε 2016-03-09 στο Wayback Machine. Retrieved on August 2010
4. ↑  Mondofacto medical dictionary > gingival retraction Αρχειοθετήθηκε 2018-12-09 στο Wayback Machine. 05 Mar 2000
5. ↑  Illustrated Dental Embryology, Histology, and Anatomy, Bath-Balogh and Fehrenbach, Elsevier, 2011, page 123
Συντεταγμένες: 17°52′N 76°24′W﻿ / ﻿17.867°N 76.400°W﻿ / 17.867; -76.400

Η **Μόραντ Μπέι** (αγγλικά: Morant Bay) είναι πόλη της Τζαμάικα και πρωτεύουσα της Ενορίας του Αγίου Θωμά. Έχει πληθυσμό 11.121 κατοίκων (2010).

Δρόμος στην Μόραντ Μπέι

Γεωγραφία
---------

Η Μόραντ Μπέι βρίσκεται νοτιονατολικά της Τζαμάικα και του Αγίου Θωμά. Βρίσκεται ανατολικά της Τσερτς Κάμερ και δυτικά της Πορτ Μόραντ. Στα νότιά της βρίσκεται ο ομώνυμος κόλπος.

Δημογραφία
----------

Η Μόραντ Μπέι έχει σύμφωνα με την απογραφή του 2010 11.121 κατοίκους

Δείτε επίσης
------------

* Κατάλογος πόλεων της Τζαμάικα

Παραπομπές
----------

1. 1 2  *GEOnet Names Server*. 11  Ιουνίου 2018. -3752852.

Εξωτερικοί σύνδεσμοι
--------------------

* Πολυμέσα σχετικά με το θέμα  Morant Bay στο Wikimedia Commons
Ο **Πέτρος**, λατινικά: Petrus‎, ήταν Ρωμαίος σφετεριστής των αρχών τού 6ου αι. καταγεγραμμένος σε δύο δευτερεύουσες πηγές: την Consularia Caesaraugustana και το *Χρονικόν* τού Βίκτωρα της Τουνούνας. Ήταν «τύραννος» (δηλαδή σφετεριστής) κατά των Βησιγότθων ηγεμόνων της Ισπανίας. Όταν οι Βησιγότθοι κατέλαβαν την πόλη Δερτόζα το 506, συνελήφθη και εκτελέστηκε, και το κεφάλι του στάλθηκε ως τρόπαιο στη Σαραγόσα.  Τίποτε άλλο δεν είναι γνωστό γι' αυτόν, αλλά φαίνεται να είναι ο δεύτερος Ρωμαίος κυβερνήτης (μετά τον Bουρδουνέλιο), που προσπάθησε να διεκδικήσει την αυτοκρατορική εξουσία στην κοιλάδα τού Έβρου της Ισπανίας μετά την πτώση της Δυτικής Ρωμαϊκής Αυτοκρατορίας.

Σημειώσεις
----------

1. ↑  Collins, 35.

Πηγές
-----

* Collins, Roger. Visigothic Spain, 409–711. Oxford: Blackwell Publishing, 2004. ISBN 0-631-18185-7.
* Thompson, E. A. "The End of Roman Spain: Part III." Nottingham Mediaeval Studies, xxii (1978), pp. 3–22. Reprinted as "The Gothic Kingdom and the Dark Age of Spain" in Romans and Barbarians: The Decline of the Western Empire. Madison: University of Wisconsin Press, 1982. pp. 161–187. ISBN 0-299-08700-X.
Ο **Μόουζες Κίνγκσλεϊ** (*Moses Kingsley*) (Ενούγκου, 16 Νοεμβρίου 1994) είναι Νιγηριανός επαγγελματίας καλαθοσφαιριστής, ο οποίος αγωνίζεται ως πάουερ φόργουορντ / σέντερ για τον Ιωνικό Νίκαιας

Κολεγιακή σταδιοδρομία
----------------------

Στα πρώτα δύο χρόνια του στο Αρκάνσας, ο Κίνγκσλεϊ έπαιξε πίσω από τον Μπόμπι Πόρτις. Είχε μία εκρηκτική τριτοετής σεζόν, με μέσο όρο 15,9 πόντους και 9,3 ριμπάουντ ανά αγώνα και φλέρταρε με το NBA Ντραφτ 2016, αλλά αποφάσισε να μην δηλώσει συμμετοχή. Στην τελευταία χρονιά του, ονομάστηκε preseason SEC Player της χρονιάς. Δεν ανταποκρίθηκε πλήρως στη βράβευση του, όμως είχε κατά μέσο όρο 12 πόντους, 7.7 ριμπάουντ και 2.6 τάπες ανά αγώνα και ήταν στην επιλογή της Δέυτερης All-SEC ομάδας. Ως τελειόφοιτος, ο Κίνγκσλεϊ οδήγησε τους Ρέιζομπακς σε ρεκόρ 26-10 και στη συμμετοχή στο δεύτερο γύρο του τουρνουά NCAA. Στην κολεγιακή σταδιοδρομία του, τερμάτισε στην 25η θέση των σκόρερ όλων των εποχών για τους Ρέιζομπακς με 1.200 πόντους. Είχε 24 ντάμπλ ντάμπλ κατά τη διάρκεια της σταδιοδρομίας του στο Αρκάνσας και οι 256 τάπες τον κατατάσσουν στην τρίτη θέση στην ιστορία του κολεγίου.

Επαγγελματική σταδιοδρομία
--------------------------

Ο Κίνγκσλεϊ συμμετείχε με τους Μινεσότα Τίμπεργουλβς στο ΝΒΑ Σάμερ Λιγκ. Στις 12 Αυγούστου 2017, υπέγραψε με τη βελγική Άντβερπ Τζάιαντς. Με την ομάδα κατέκτησε το βελγικό κύπελλο (2019) και την 3η θέση στο Μπάσκετμπολ Τσάμπιονς Λιγκ (2019).

Στις 11 Ιουλίου 2019, υπέγραψε με το Περιστέρι της Α1 Εθνικής. Ολοκλήρωσε τις υποχρεώσεις του στο Μπάσκετμπολ Τσάμπιονς Λιγκ με 8.9 πόντους, 8.1 ριμπάουντ και 1.4 τάπες ανά αγώνα, ενώ μέτρησε συνολικά πέντε ντάμπλ-ντάμπλ. Την ίδια ώρα εντός συνόρων μετρούσε 8.6 πόντους και 5.9 ριμπάουντ μ.ο. στο Πρωτάθλημα Ελλάδας.

Τον Ιούλιο του 2020, συμφώνησε με την ισπανική Μπιλμπάο Μπασκέτ. Σε οκτώ αγώνες που αγωνίστηκε στο Πρωτάθλημα Ισπανίας μέτρησε 4,4 πόντους και 2,4 ριμπάουντ μέσο όρο.

Στις 12 Δεκεμβρίου 2020, ανακοινώθηκε από την Α.Ε.Κ.

The Basketball Tournament
-------------------------

Ο Κίνγκσλεϊ έπαιξε με την Team Arkansas στο The Basketball Tournament 2018. Σε 2 αγώνες, είχε κατά μέσο όρο 5 πόντους, 5 ριμπάουντ, και 1,5 κλέψιμο ανά αγώνα. Η Team Arkansas έφτασε στον δεύτερο γύρο, πριν αποκλειστεί από τους Talladega Knights.

Παραπομπές
----------

1. ↑  Τζιλ, Τοντ (10 Μαΐου 2016). «Moses Kingsley will return for senior season». *The Fayetteville Flyer*.. Ανακτήθηκε στις 24 Ιανουαρίου 2018.
2. ↑  Νίγιο, Τζον (16 Ιουνίου 2017). «Moses Kingsley displays defensive dexterity for Pistons». *The Detroit News*.. Ανακτήθηκε στις 24 Ιανουαρίου 2018.
3. 1 2  «Former Razorback Moses Kingsley signs pro contract». *KATV*. 12 Αυγούστου 2017.. Ανακτήθηκε στις 24 Ιανουαρίου 2018.
4. ↑  «Περιστέρι: Υπέγραψε τον Κίνγκσλεϊ από την Αντβέρπ». *Eurohoops*. 11 Ιουλίου 2019. Ανακτήθηκε στις 17 Μαρτίου 2021.
5. ↑  «AEK: Ανακοίνωσε Κίνγκσλεϊ Μόουζες!». *www.gazzetta.gr*. Ανακτήθηκε στις 17 Μαρτίου 2021.

Εξωτερικοί σύνδεσμοι
--------------------

* Προφίλ στο NBADraft.net
* Προφίλ στο Twitter
* Προφίλ στο esake.gr